Milan Štiavnický

Ing. Milan Štiavnický (* 19. február 1933, Bratislava – † 24. október 2013, Bratislava) bol vyštudovaný inžinier, externý pedagóg, medzinárodný rozhodca, tréner a choreograf, zakladateľ prvého krúžku spoločenských tancov, zakladateľ prvého skutočného klubu súťažného spoločenského tanca, prvý predseda Slovenského tanečného zväzu, prvý čestný prezident SZTŠ. Mal zásluhu na formovaní dnešného tanečného športu a zväzu tanečného športu na Slovensku.

 Životopis 
Narodil sa 19. februára 1933 v Bratislave. Po štúdiu na Strojníckej fakulte Slovenskej vysokej školy technickej v Bratislave získal v roku 1956 titul inžinier.

V druhej polovici 50. rokov sa začal zaujímať o spoločenské tance. V roku 1957 bol jedným zo spoluzakladateľov, ktorí založili prvý krúžok spoločenských tancov na Mladej garde v Bratislave. V rokoch 1958 – 1967 pôsobil ako organizačný vedúci KST PKO BA, prvý klub súťažného spoločenského tanca na Slovensku. 
Medzi rokmi 1960 – 1970 pracoval ako odborný asistent na Katedre vodných strojov SVŠT (v súčasnosti Katedra hydraulických strojov).

Od roku 1961 pôsobil v Osvetovom ústave v Bratislave na pozícii predsedu poradného zboru, neskôr sa stal vedúcim trénerskej rady. 5. januára 1967 založil Interklub (pri ZK ROH Slovnaft) Bratislava. Interklub riadil po stránke organizačnej, trénerskej aj choreografickej.

Medzi rokmi 1970 - 1993 pôsobil ako vedúci oddelenia informatiky v Štátnej skúšobni potravinárskych a poľnohospodárskych strojov. Medzi rokmi 1960 – 1970 a neskôr 1972 – 1980 pôsobil ako externý pedagóg na VŠMU v Bratislave. Od roku 2000 – 2010 pôsobil ako externý pedagóg na FTVŠ UK v Bratislave.

V rokoch 1990-1991 bol predsedom Federatívnej rady spoločenského tanca v ČSFR. Neskôr sa stal prvým predsedom Slovenského tanečného zväzu (dnes SZTŠ) a v roku 1994 bol vymenovaný doživotným čestným prezidentom SZTŠ.

Bol ocenený titulom Posol Slovenska za celospoločenskú činnosť a prestíž. Bol rozhodcom medzinárodnej triedy a držiteľom IDSF  rozhodcovskej licencie. V roku 2012 bol v kategórii medzinárodné legendy slávnostne uvedený do Siene slávy slovenského tanečného športu.

 Rodina 
S manželkou Helenou mal dcéru Katarínu (Baluchovú). Dcéra má dve deti, vnúčatá, Zuzanu a Igora.

 Tanečná kariéra 
 viacnásobný amatérsky majster Slovenska (1965, 1967 – v kombinácii, 1968 – v LAT, 1969, 1970 – v ŠTT aj LAT) – partnerky Silvia Novoveská a Helena Zaťková Štiavnická
 prvý slovenský federálny majster Česko-Slovenska v ŠTT (1970)
 držiteľ ceny Consolation Cup na Majstrovstvách sveta ŠTT 1971 (Londýn)
 semifinalista profesionálnych ICBD Majstrovstiev Európy ŠTT 1974 (Mainz)

 Tvorba 
 Choreografická tvorba 
 autor alebo spoluautor 215 choreografií pre tanečné súbory a sólové páry na Slovensku, v Česku, Španielsku, Bulharsku a Litve
 mnohonásobný majster Slovenska (formácie, plesové choreografie, voľné tance, exhibície)
 viacnásobný víťaz formačných súťaží na festivaloch German Open Championship (1991, 1992, 1994) a Blackpool (1993, 1994)
 okrem iného autor formácií ŠTT, ktoré sa počas 11 rokov nepretržite umiestňovali vo finále ME a MS (Humoreska, Capriccio, Carmen, Operetné gala, Brodway, For the boys, Violet dream)

 Filmová tvorba 
 1986 Pasodoble pre troch - ako choreograf a herec (postava trénera Štrbu) http://www.skcinema.sk/arl-sfu/sk/detail-sfu_un_auth-0000186-Pasodoble-pre-troch-film-1986/
 1987 Neďaleko do neba - ako choreograf http://www.skcinema.sk/arl-sfu/sk/detail-sfu_un_cat.0-000149-Nedaleko-do-neba-hrany-film/

 Publikačná činnosť 
 Články 
 141 článkov s odbornou tanečnou tematikou pre časopis Rytmus
 množstvo článkov a komentárov pre ďalšie tanečné periodiká:
 DanceQuick
 Tanečný šport
 Tanečné listy
 DanceTime

 Publikácie 
 Revidovaná technika ŠTT (1956)
 Spoločenský tanec (1962), Osveta, Martin, podtitul: foxtrot, anglický valčík, valčík, polka, samba, rumba, cha-cha-cha
 Variácie tancov I. (1965)
 Variácie tancov II. (1966)
 Spoločenský tanec II. (1967), Obzor, Bratislava, podtitul: Jive, Rock and roll, Twist, Madison slop, Tango, Woltz, Polka, Rumba
 Opisy spoločenských tancov, väzby (1969), Osvetový ústav, Bratislava, ŠTT
 Opisy spoločenských tancov, väzby (1971), Osvetový ústav, Bratislava, LAT
 Revidovaná technika ŠTT (1972)
 Tanečný slovníček (1973), podtitul: Terminologický slovníček spoločenského tanca
 Zásady hodnotenia súťaží v spoločenskom tanci (1973), Osvetový ústav, Bratislava
 Spôsob hodnotenia a sčítavania pre súťažiacich v spoločenskom tanci (1973)
 Základný repertoár ŠTT (1977)
 Základný repertoár latinskoamerických tancov (1977), Osvetový ústav, Bratislava
 Čardáš, tango, valčík (1977)
 Variácie samby (1978)
 Populárne variácie a odporúčané väzby v latinskoamerických tancoch (1978) Osvetový ústav, Bratislava
 Variácie zo základného repertoáru a populárne variácie v latinskoamerických tancoch (1979) Osvetový ústav, Bratislava, 241 s.
 Doplnky k zásadám hodnotenia v spoločenskom tanci (1980)
 Revidovaný základný materiál latinskoamerických tancov (1980)
 Línie a postavenia v spoločenskom tanci (1981)
 Odporúčané väzby a populárne variácie v štandardných tancoch (1983)
 Opisy polôh a pohybu v spoločenskom tanci (1988), Okresné osvetové stredisko v Martine
 Základný repertoár štandardných tancov (1989)
 Populárne variácie v ŠTT a LAT (1989)
 Tvorba a hodnotenie formácií (1991)
 Súťažný poriadok (1993), Národné osvetové centrum, Bratislava, 2. prepracované vydanie
 Zásady hodnotenia v tanečnom športe (2004), SZTŠ, Bratislava
 Scating system (2004)

 Spoluautor publikácií 
 Predtancovania pre spol. zábavy (1974)
 Tanečné novinky socialistických krajín (1975), spoluatori: Calábková; Jaruška, Guth, Bedřich
 Základný repertoár (1976) Osvetový ústav, Bratislava, spoluator: Juraj Šidelský

 Zdroj 
 MGR. HORÁČEK, Petr; MGR. HARANGÓZO, Jozef. Encyklopédia súťažného tanca na Slovensku 1957 – 2017, 1. vyd., Slovenský zväz tanečného športu, Bratislava, 2018, ISBN 978-80-972986-6-1, s. 757

 Referencie 






 Externé odkazy 
 Za Milanom Štiavnickým - Slovenský Zväz Tanečného Športu, szts.sk 
 DanceSport Mourns Milan Štiavnický,worlddancesport.org


Kategória:Osobnosti z Bratislavy
Kategória:Slovenskí tanečníci
Kategória:Taneční pedagógovia
Kategória:Slovenskí vysokoškolskí pedagógovia
Kategória:Absolventi Strojníckej fakulty Slovenskej technickej univerzity v Bratislave
Kategória:Vyučujúci na Strojníckej fakulte Slovenskej technickej univerzity v Bratislave
Kategória:Vyučujúci na Vysokej škole múzických umení v Bratislave
Kategória:Vyučujúci na Fakulte telesnej výchovy a športu Univerzity Komenského v Bratislave